Το αναθηματικό παρεκκλήσιο της Αναστάσεως Παπάγου και η ιστορία του
Creators: name: Φιλιππακόπουλος, Κωνσταντίνος Νικολάου
Publisher: name: Aristotle University of Thessaloniki
Year: 2020
Subjects: Εκτέλεση των Έξι
Μικρασιατική Καταστροφή
Αναθηματικό παρεκκλήσιο
Execution of the Six
Asia Minor Catastrophe
Votive chapel

description: Σκοπός της διατριβής αυτής είναι η ανάδειξη του αναθηματικού παρεκκλησίου της Αναστάσεως Παπάγου μέσα από τη μελέτη της ιστορίας του, της αγιογράφησής του και της αρχιτεκτονικής του. Το μικρό αυτό παρεκκλήσιο χτίστηκε στη μνήμη των Έξι καταδικασθέντων ως υπαιτίων της Μικρασιατικής Καταστροφής στον τόπο της εκτέλεσής τους. Για να κατανοηθούν καλύτερα τα αίτια που οδήγησαν στην Μικρασιατική Καταστροφή και στη Δίκη των Οχτώ, και μετέπειτα στην Εκτέλεση των Έξι, γίνεται αρχικά μία ιστορική παρουσίαση των πολιτικών και στρατιωτικών γεγονότων από το 1919 έως το 1922. Στη συνέχεια γίνεται μία ανάλυση των λόγων που οδήγησαν τους ιθύνοντες της Επανάστασης του 1922 στον ορισμό του Εκτάκτου Στρατοδικείου και στην προδιαγεγραμμένη καταδίκη των Έξι. Στο σημείο αυτό αναφέρουμε τη στάση που κράτησαν οι ξένες χώρες και τον αντίκτυπο που είχε στο εξωτερικό η Εκτέλεση των Έξι. Γίνεται μία ιδιαίτερη αναφορά στη στάση του Ελευθερίου Βενιζέλου απέναντι στην Εκτέλεση, μέσα από τα λόγια ανθρώπων που συνομιλούσαν με τον ίδιο τις ημέρες εκείνες της δίκης. Στο επόμενο κεφάλαιο αναλύουμε το τι προηγήθηκε της οικοδόμησης του παρεκκλησίου καθώς και τη διαδικασία που ακολουθήθηκε από τους υπευθύνους του έργου μέχρι την ολοκλήρωσή του. Στη συνέχεια παρουσιάζουμε λεπτομερώς την αρχιτεκτονική του παρεκκλησίου, την πρωτότυπη πολλές φορές ιστόρησή του από τον γνωστό αγιογράφο Δημήτριο Πελεκάση, το Τέμπλο στα σχέδια του μεγάλου Αναστασίου Ορλάνδου και, τέλος, τον πολυτελή διάκοσμό του. Την παρουσίαση του παρεκκλησίου κλείνουμε με την αναφορά στη σημερινή του κατάσταση, η οποία είναι πολύ άσχημη, και τονίζουμε πως θα πρέπει να ληφθούν άμεσα πρωτοβουλίες συντήρησής του πριν να είναι πολύ αργά. Τη διατριβή αυτή ολοκληρώνουμε με την ευχή το παρεκκλήσιο να καταστεί σημείο ενότητας και ομόνοιας του λαού, με την ευκαιρία και της συμπλήρωσης, σε λίγα χρόνια, των εκατό ετών από την Εκτέλεση των Έξι.
description: The aim of this dissertation is to highlight the votive chapel of Resurrection in Papagou Athens, through the study of its history, its hagiography and its architecture. This small chapel was built in memory of the Six convicted as perpetrators of the Asia Minor Catastrophe at the place of their execution. To better understand the causes that led to the Asia Minor Catastrophe and the Trial of the Eight and later to the Execution of the Six, we start with a historical presentation of the political and military events from 1919 to 1922. We then proceed to an analysis of the reasons that led those responsible for the Revolution of 1922 to appoint the Extraordinary Military Tribunal and the pre-registered conviction of the Six. At this point, we mention the attitude of foreign countries and the impact that the Execution of the Six had abroad. We include a special reference to the attitude of Eleftherios Venizelos towards the Execution, through the words of people who spoke with him during the days of the trial. In the chapter that follows, we analyze what preceded the construction of the chapel as well as the procedure followed by the project’s supervisors until its completion. Then, we present in detail the architecture of the chapel, the often-original murals by famous hagiographer Dimitrios Pelekasis, the Temple in the designs of the great Anastasios Orlandos and, finally, its luxurious decoration. We close the presentation of the chapel with a mention of its current condition, which is very pour, and we emphasize that maintenance initiatives should be taken immediately before it is too late. We bring this dissertation to a close, with the wish that the chapel becomes a point of unity and oneness for the people, in view of the completion, in a few years, of the hundred years since the Execution of the Six.
description: Σε συνεργασία με: Κοινωνικής Θεολογίας (Εθνικό και Καποδιστριακό Πανεπιστήμιο Αθηνών)